Imtella' Novembru 9, 2021 Raġel li weġġa' waqt li kien qed jesplora għar f'Wales ġie salvat. Huwa ttella' minn Brecon Beacons wara li kien ilu jumejn. Hekk kif ħareġ mill-għar fuq stretcher, il-ħaddiema ta' salvataġġ bdew iċaċpulu minħabba li l-operazzjoni ta' salvataġġ kienet diffiċli. Minkejja li ġarrab diversi ġrieħi huwa kien f'kundizzjoni tajba. Huwa kien qed jesplora l-għar ma' raġel ieħor, li kien hu li talab l-għajnuna lill-Pulizija. Huma kienu qed jesploraw it-tieni l-akbar għar f'Wales u wieħed mill-aktar għerien fondi fir-Renju Unit. Wieħed mill-ħaddiema ta' salvataġġ qal li r-raġel għandu l-esperjenza fl-għerien, madankollu kulma trid titfa' saqajk f'post ħażin u ċċedi bik. Minħabba t-temp il-ħelikopter ma setax jinżel u għalhekk ir-raġel kellu jinħareġ bi stretcher. Il-ħidma ta' salvataġġ damet għaddejja 53 siegħa u involviet 250 persuna.